title: Rozhodnutie Európskej centrálnej banky (EÚ) 2015/2218 z 20. novembra 2015 o postupe pri vylúčení predpokladu, že zamestnanci majú významný vplyv na rizikový profil úverovej inštitúcie podliehajúcej dohľadu (ECB/2015/38)

text:
               1.12.2015

               SK

               Úradný vestník Európskej únie

               L 314/66

         ROZHODNUTIE EURÓPSKEJ CENTRÁLNEJ BANKY (EÚ) 2015/2218
   z 20. novembra 2015
   o postupe pri vylúčení predpokladu, že zamestnanci majú významný vplyv na rizikový profil úverovej inštitúcie podliehajúcej dohľadu (ECB/2015/38)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 6 a článok 132,
   so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 3,
   keďže:

               (1)

               V rámci stanovenom na základe článku 6 nariadenia (EÚ) č. 1024/2013, má Európska centrálna banka (ECB) výlučnú právomoc vykonávať úlohy, ktorými bola poverená na základe článku 4 uvedeného nariadenia, týkajúce sa úverových inštitúcií usadených v zúčastnených členských štátoch, alebo pobočiek usadených v členských štátoch, ktoré sú pobočkami úverových inštitúcií usadených v nezúčastnených členských štátoch.

               (2)

               Na dosiahnutie cieľov bankovej únie by sa mal v nadväznosti na závery Európskej rady z 19. októbra 2012, že proces smerujúci k prehĺbeniu hospodárskej a menovej únie by mal vychádzať z inštitucionálneho a právneho rámca Únie, vytvoriť v rámci jednotného mechanizmu dohľadu harmonizovaný právny rámec.

               (3)

               Nariadenie Európskej centrálnej banky (EÚ) č. 468/2014 (ECB/2014/17) (2) vytvára rámec pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi. Konkrétne časť III hlava 2 uvedeného nariadenia obsahuje všeobecné ustanovenia týkajúce sa riadneho postupu pri prijímaní rozhodnutí ECB týkajúcich sa dohľadu.

               (4)

               Rámec pre prudenciálny dohľad vytvorený smernicou Európskeho parlamentu a Rady 2013/36/EÚ (3) vyžaduje, aby inštitúcie identifikovali všetkých zamestnancov, ktorých profesionálne činnosti majú významný vplyv na rizikový profil inštitúcie. Kritériá používané na tento účel musia zabezpečiť, aby identifikovanie zamestnancov, ktorých profesionálne činnosti majú významný vplyv na rizikový profil inštitúcie, zohľadňovalo úroveň rizika rôznych činností v rámci inštitúcie.

               (5)

               ECB je v rámci stanovenom delegovaným nariadením Komisie (EÚ) č. 604/2014 (4) zodpovedná za to, aby subjekty podliehajúce jej priamemu dohľadu uplatňovali jednotným spôsobom pravidlá týkajúce sa identifikácie zamestnancov, ktorí majú významný vplyv na rizikový profil inštitúcie tak, aby bola zabezpečená spoľahlivosť takejto identifikácie. Toto rozhodnutie preto stanovuje postup, ktorý sa týka uplatnenia kvantitatívnych kritérií uvedených v článku 4 delegovaného nariadenia (EÚ) č. 604/2014.

         PRIJALA TOTO ROZHODNUTIE:
   Článok 1
   Rozsah pôsobnosti
   Toto rozhodnutie ustanovuje procesné požiadavky, ktoré sa týkajú oznámení a žiadostí o predchádzajúci súhlas, ktoré musia úverové inštitúcie podliehajúce dohľadu predložiť ECB s cieľom vylúčiť u zamestnancov alebo zamestnaneckých kategórií predpoklad, že sú identifikovanými zamestnancami na základe kritérií uvedených v článku 4 delegovaného nariadenia (EÚ) č. 604/2014.
   Článok 2
   Vymedzenie pojmov
   Na účely tohto rozhodnutia:

               (1)

               „úverovou inštitúciou podliehajúcou dohľadu“ sa rozumie významný dohliadaný subjekt v zmysle článku 2 ods. 16 nariadenia (EÚ) č. 468/2014 (ECB/2014/17) alebo významná dohliadaná skupina v zmysle článku 2 ods. 22 nariadenia (EÚ) č. 468/2014 (ECB/2014/17);

               (2)

               „rozhodnutie ECB týkajúce sa dohľadu“ má rovnaký význam ako v článku 2 ods. 26 nariadenia (EÚ) č. 468/2014 (ECB/2014/17);

               (3)

               „identifikovanými zamestnancami“ sa rozumejú všetci zamestnanci úverovej inštitúcie podliehajúcej dohľadu, ktorých profesionálne činnosti majú významný vplyv na rizikový profil úverovej inštitúcie v súlade s delegovaným nariadením (EÚ) č. 604/2014 na individuálnom, subkonsolidovanom alebo konsolidovanom základe, ako je to vymedzené v článku 4 ods. 1 body 48 a 49 nariadenia Európskeho parlamentu a Rady (EÚ) č. 575/2013 (5).

         Článok 3
   Všeobecné informácie, ktoré sa majú poskytovať ECB
   1.   Oznámenie podľa článku 4 ods. 4 a žiadosť o udelenie predchádzajúceho súhlasu podľa článku 4 ods. 5 delegovaného nariadenia (EÚ) č. 604/2014 musia ku koncu predchádzajúceho finančného roka a za aktuálny finančný rok obsahovať tieto informácie:

               a)

               referenčný dátum;

               b)

               identifikátor právnickej osoby (Legal entity identifier – LEI), ktorá je úverovou inštitúciou podliehajúcou dohľadu;

               c)

               počet zamestnancov na ekvivalent plného úväzku;

               d)

               počet identifikovaných zamestnancov;

               e)

               počet identifikovaných zamestnancov na základe kvalitatívnych kritérií uvedených v článku 3 delegovaného nariadenia (EÚ) č. 604/2014;

               f)

               počet identifikovaných zamestnancov výhradne na základe kvantitatívnych kritérií ustanovených v článku 4 delegovaného nariadenia (EÚ) č. 604/2014, pričom sa uvedie, do ktorej z kategórií uvedených v článku 4 ods. 1 písm. a), b) alebo c) delegovaného nariadenia (EÚ) č. 604/2014 každý identifikovaný zamestnanec patrí;

               g)

               počet identifikovaných zamestnancov výhradne na základe ďalších kritérií stanovených úverovou inštitúciou podliehajúcou dohľadu.

         2.   Oznámenie podľa článku 4 ods. 4 a žiadosť o udelenie predchádzajúceho súhlasu podľa článku 4 ods. 5 delegovaného nariadenia (EÚ) č. 604/2014 musia o každom zamestnancovi, pre ktorého sa požaduje vylúčenie, obsahovať tieto informácie:

               a)

               meno zamestnanca, subjekt, obchodný útvar, oddelenie, názov pozície a hierarchický vzťah spolu s počtom zamestnancov na ekvivalent plného úväzku podliehajúcich vedeniu príslušného zamestnanca;

               b)

               či je zamestnanec zaradený v rámci útvaru, ktorého činnosť je spojená s podstupovaním rizika alebo útvaru pre kontrolou rizika, a ak áno, aká je horná hranica rizikových pozícií vyjadrená v miliónoch eur, ktoré môže takýto útvar prevziať;

               c)

               či je zamestnanec členom nejakého výboru a ak áno, názov výboru, hierarchické postavenie a rozsah právomoci prijímať rizikové rozhodnutia vyjadrený ako percento z vlastného kapitálu Tier 1;

               d)

               celková výška odmien v eurách priznaných zamestnancovi v predchádzajúcom finančnom roku a pomer variabilnej zložky odmeny k fixnej odmene;

               e)

               kľúčové ukazovatele výkonnosti vo vzťahu k variabilnej zložke odmeny zamestnanca;

               f)

               kvantitatívne kritériá, na základe ktorých bol zamestnanec vyhodnotený ako identifikovaný zamestnanec [článok 4 ods. 1 písm. a), b) alebo c) delegovaného nariadenia (EÚ) č. 604/2014];

               g)

               kritériá, na základe ktorých sa pre daného zamestnanca požaduje vylúčenie [článok 4 ods. 2 písm. a) alebo b) delegovaného nariadenia (EÚ) č. 604/2014].

         3.   Oznámenie podľa článku 4 ods. 4 a žiadosť o udelenie predchádzajúceho súhlasu podľa článku 4 ods. 5 delegovaného nariadenia (EÚ) č. 604/2014 musia obsahovať ročnú hodnotiacu správu o internom alebo externom audite identifikačného procesu identifikovaných zamestnancov a jeho výsledkov vrátane požadovaných vylúčení.
   Článok 4
   Dokumentácia požadovaná na zdôvodnenie skutočnosti, že obchodný útvar nie je významným obchodným útvarom
   1.   Pri podávaní oznámenia podľa článku 4 ods. 4 alebo žiadosti o predchádzajúci súhlas podľa článku 4 ods. 5 delegovaného nariadenia (EÚ) č. 604/2014 predkladajú úverové inštitúcie podliehajúce dohľadu ECB na zdôvodnenie skutočnosti, že zamestnanec alebo zamestnanecká kategória, do ktorej zamestnanec patrí, uskutočňuje profesionálne činnosti v rámci obchodného útvaru, ktorý nie je významným obchodným útvarom, ako je vymedzený v článku 4 ods. 2 písm. a) delegovaného nariadenia (EÚ) č. 604/2014, túto dokumentáciu:

               a)

               podrobný a komplexný opis povinností a zodpovedností príslušného zamestnanca alebo zamestnaneckej kategórie, do ktorej zamestnanec patrí;

               b)

               organizačnú schému príslušného obchodného útvaru, ktorá ukazuje hierarchickú štruktúru a hierarchické vzťahy vrátane príslušného zamestnanca alebo zamestnaneckej kategórie, do ktorej zamestnanec patrí;

               c)

               podrobný opis pridelenia interného kapitálu príslušnému obchodnému útvaru podľa článku 73 smernice 2013/36/EÚ pre aktuálny finančný rok a dva predchádzajúce finančné roky;

               d)

               prehľad pridelenia interného kapitálu všetkým obchodným útvarom podľa článku 73 smernice 2013/36/EÚ pre aktuálny finančný rok a dva predchádzajúce finančné roky;

               e)

               stanovisko, ktoré vysvetľuje, prečo úverová inštitúcia podliehajúca dohľadu priznala zamestnancovi alebo zamestnaneckej kategórii, do ktorej zamestnanec patrí, odmenu, ktorá spĺňa kritériá uvedené v článku 4 ods. 1 delegovaného nariadenia (EÚ) č. 604/2014, hoci zamestnanec vykonáva profesionálne činnosti v obchodnom útvare, ktorý nie je významným obchodným útvarom;

               f)

               odôvodnené stanovisko vysvetľujúce prečo zamestnanec alebo zamestnanecká kategória, do ktorej zamestnanec patrí, nespĺňa kvalitatívne kritériá uvedené v článku 3 delegovaného nariadenia (EÚ) č. 604/2014.

         2.   Ak sa počas tohto alebo dvoch predchádzajúcich rokov zmenilo vymedzenie obchodných útvarov v úverovej inštitúcii podliehajúcej dohľadu, je úverová inštitúcia podliehajúca dohľadu povinná túto zmenu zdôvodniť.
   3.   ECB môže požiadať úverovú inštitúciu podliehajúcu dohľadu o predloženie ďalších informácií na zdôvodnenie jej žiadosti.
   Článok 5
   Dokumentácia na zdôvodnenie skutočnosti, že profesionálne činnosti zamestnanca nemajú významný vplyv na rizikový profil významného obchodného útvaru
   1.   Pri podávaní oznámenia podľa článku 4 ods. 4 alebo žiadosti o predchádzajúci súhlas podľa článku 4 ods. 5 delegovaného nariadenia (EÚ) č. 604/2014 predkladajú úverové inštitúcie podliehajúce dohľadu ECB na zdôvodnenie skutočnosti, že profesionálne činnosti zamestnanca alebo zamestnaneckej kategórie, do ktorej zamestnanec patrí, nemajú významný vplyv na rizikový profil významného obchodného útvaru, ako je vymedzený v článku 4 ods. 2 písm. b) delegovaného nariadenia (EÚ) č. 604/2014, túto dokumentáciu:

               a)

               podrobný a komplexný opis povinností a zodpovedností príslušného zamestnanca alebo zamestnaneckej kategórie, do ktorej zamestnanec patrí,

               b)

               organizačná schéma príslušného obchodného útvaru, ktorá ukazuje hierarchickú štruktúru a hierarchické vzťahy vrátane príslušného zamestnanca alebo zamestnaneckej kategórie, do ktorej zamestnanec patrí,

               c)

               podrobný opis objektívnych kritérií uvedených v článku 4 ods. 3 delegovaného nariadenia (EÚ) č. 604/2014, ktoré boli použité na vyhodnotenie, že profesionálne činnosti príslušného zamestnanca alebo zamestnaneckej kategórie, do ktorej zamestnanec patrí, nemajú významný dopad na na rizikový profil významného obchodného útvaru s uvedením, ako sa tieto kritériá uplatnili a ako sa zohľadnili všetky príslušné ukazovatele rizika a výkonnosti použité na účely merania vnútorného rizika,

               d)

               stanovisko, ktoré vysvetľuje, prečo úverová inštitúcia podliehajúca dohľadu priznala zamestnancovi alebo zamestnaneckej kategórii, do ktorej zamestnanec patrí, odmenu, ktorá spĺňa kritériá uvedené v článku 4 ods. 1 delegovaného nariadenia (EÚ) č. 604/2014, hoci zamestnanec nemá významný vplyv na rizikový profil významného obchodného útvaru,

               e)

               odôvodnené stanovisko, vysvetľujúce prečo príslušný zamestnanec alebo zamestnanecká kategória, do ktorej zamestnanec patrí, nespĺňa kvalitatívne kritériá uvedené v článku 3 delegovaného nariadenia (EÚ) č. 604/2014.

         2.   ECB môže požiadať úverovú inštitúciu podliehajúcu dohľadu o predloženie ďalších informácií na zdôvodnenie jej žiadosti.
   Článok 6
   Doplňujúca dokumentácia na zdôvodnenie žiadostí pre zamestnancov, ktorým boli priznané odmeny vo výške 1 000 000 EUR alebo viac
   1.   Pri podávaní žiadosti o predchádzajúci súhlas podľa článku 4 ods. 5 delegovaného nariadenia (EÚ) č. 604/2014 pre zamestnanca, ktorému bola priznaná celková odmena vo výške 1 000 000 EUR alebo viac v predchádzajúcom finančnom roku, predkladajú úverové inštitúcie podliehajúce dohľadu na zdôvodnenie existencie výnimočných okolností uvedených v článku 4 ods. 5 delegovaného nariadenia (EÚ) č. 604/2014 ECB túto dokumentáciu:

               a)

               podrobný opis výnimočných okolností súvisiacich s profesionálnou činnosťou príslušného zamestnanca a ich dopadu na rizikový profil úverovej inštitúcie podliehajúcej dohľadu. Vysoko konkurenčná situácia sa za výnimočnú okolnosť nepovažuje;

               b)

               podrobný opis akýchkoľvek výnimočných okolností súvisiacich s odmenou príslušného zamestnanca, ktorý vysvetľuje, prečo úverová inštitúcia podliehajúca dohľadu priznala zamestnancovi odmenu vo výške 1 000 000 EUR alebo viac, hoci zamestnanec podľa dostupných informácií nemá významný vplyv na rizikový profil úverovej inštitúcie podliehajúcej dohľadu.

         2.   ECB môže požiadať úverovú inštitúciu podliehajúcu dohľadu o predloženie ďalších informácií na zdôvodnenie jej žiadosti.
   Článok 7
   Lehota na podanie oznámení
   1.   Oznámenia podľa článku 4 ods. 4 delegovaného nariadenia (EÚ) č. 604/2014 sa podávajú bez zbytočného odkladu, najneskôr však do šiestich mesiacov od skončenia predchádzajúceho finančného roka. Závery, ku ktorým úverová inštitúcia podliehajúca dohľadu dospela a použila ich ako podklad pre oznámenie, sú obmedzené na činnosť zamestnanca počas finančného roka nasledujúceho po roku, v ktorom bolo oznámenie podané.
   2.   V prípade zamestnancov, vo vzťahu ku ktorým sa podalo oznámenie počas predchádzajúcej lehoty na podanie oznámení, nie je nové oznámenie potrebné, ak stále platí kritérium, ktoré viedlo k daným záverom.
   3.   V prípade zamestnanca, vo vzťahu ku ktorému sa podáva oznámenie po prvýkrát, sa dané závery týkajú tak činnosti zamestnanca počas finančného roka, v ktorom sa oznámenie podalo, ako aj činnosti zamestnanca počas nasledujúceho finančného roka. Toto ustanovenie sa uplatňuje len na oznámenia podané po nadobudnutí účinnosti tohto rozhodnutia.
   Článok 8
   Lehota na podanie žiadostí o udelenie predchádzajúceho súhlasu
   Žiadosti o udelenie predchádzajúceho súhlasu podľa článku 4 ods. 5 delegovaného nariadenia (EÚ) č. 604/2014 sa podávajú bez zbytočného odkladu, najneskôr však do šiestich mesiacov od skončenia predchádzajúceho finančného roka.
   Článok 9
   Posúdenie podaní Európskou centrálnou bankou
   1.   Na základe oznámení podaných podľa článku 4 ods. 4 a žiadostí o udelenie predchádzajúceho súhlasu podaných podľa článku 4 ods. 5 delegovaného nariadenia (EÚ) č. 604/2014 ECB posúdi:

               a)

               úplnosť dokumentácie;

               b)

               podklad, na základe ktorého úverová inštitúcia podliehajúca dohľadu určila, že príslušný zamestnanec alebo zamestnanecká kategória, do ktorej zamestnanec patrí, spĺňa jednu z podmienok stanovených v článku 4 ods. 2 delegovaného nariadenia (EÚ) č. 604/2014;

               c)

               či zamestnanec alebo zamestnanecká kategória, do ktorej zamestnanec patrí, nemá významný vplyv na rizikový profil významného obchodného útvaru prostredníctvom uskutočňovaných profesionálnych činností overením:

                           i)

                           či úverová inštitúcia podliehajúca dohľadu uplatnila objektívne kritériá, ktoré zohľadňujú všetky príslušné ukazovatele rizika a výkonnosti, a ktoré inak používa na identifikáciu, riadenie a monitorovanie rizík v súlade s článkom 74 smernice 2013/36/EÚ;

                           ii)

                           či úverová inštitúcia podliehajúca dohľadu porovnala povinnosti a právomoci zamestnanca alebo zamestnaneckej kategórie, do ktorej zamestnanec patrí, a ich vplyv na rizikový profil úverovej inštitúcie podliehajúcej dohľadu s vplyvom na profesionálne činnosti zamestnancov identifikované kvalitatívnymi kritériami stanovenými v článku 3 delegovaného nariadenia (EÚ) č. 604/2014;

               d)

               či sa na vec vzťahujú výnimočné okolnosti, pokiaľ ide o žiadosti o udelenie predchádzajúceho súhlasu pre zamestnancov, ktorým boli priznané odmeny v celkovej výške 1 000 000 EUR alebo viac. V takýchto prípadoch ECB informuje Európsky orgán pre bankovníctvo o výsledkoch úvodného posúdenia skôr, než príjme rozhodnutie.

         2.   V prípade žiadosti o predchádzajúci súhlas podanej podľa článku 4 ods. 5 delegovaného nariadenia (EÚ) č. 604/2014 vydá ECB rozhodnutie do troch mesiacov od prijatia úplnej dokumentácie.
   3.   V prípade oznámenia podľa článku 4 ods. 4 delegovaného nariadenia (EÚ) č. 604/2014, kde z posúdenia vyplýva, že požiadavky stanovené v tomto rozhodnutí a v článku 4 ods. 2 delegovaného nariadenia (EÚ) č. 604/2014 nie sú splnené, ECB oznámi túto skutočnosť úverovej inštitúcii podliehajúcej dohľadu do troch mesiacov od prijatia úplnej dokumentácie. Úverová inštitúcia podliehajúca dohľadu neuplatňuje článok 4 ods. 2 delegovaného nariadenia (EÚ) č. 604/2014. Ak ECB neurobí oznámenie podľa prvej vety tohto odseku, považuje sa postup úverovej inštitúcie podliehajúcej dohľadu za postup v súlade s článkom 4 ods. 2 delegovaného nariadenia (EÚ) č. 604/2014 a s požiadavkami v ňom uvedenými.
   Článok 10
   Trvanie udeleného predchádzajúceho súhlasu
   1.   Predchádzajúci súhlas udelený ECB podľa článku 4 ods. 5 delegovaného nariadenia (EÚ) č. 604/2014 je obmedzený na činnosť zamestnanca počas finančného roka nasledujúceho po roku, v ktorom bolo rozhodnutie ECB týkajúce sa dohľadu obsahujúce súhlas oznámené úverovej inštitúcii podliehajúcej dohľadu.
   2.   V prípade prvej žiadosti týkajúcej sa príslušného zamestnanca sa súhlas udeľuje na činnosť zamestnanca počas finančného roka, v ktorom bolo rozhodnutie ECB týkajúce sa dohľadu obsahujúce súhlas oznámené úverovej inštitúcii podliehajúcej dohľadu, ako aj na činnosť zamestnanca počas nasledujúceho finančného roka. Toto ustanovenie sa použije len pri žiadostiach podaných po nadobudnutí účinnosti tohto rozhodnutia.
   Článok 11
   Prechodné ustanovenia
   1.   Toto rozhodnutie sa uplatňuje na oznámenia podané podľa článku 4 ods. 4 alebo žiadosti o udelenie predchádzajúceho súhlasu podané podľa článku 4 ods. 5 delegovaného nariadenia (EÚ) č. 604/204, ktoré boli podané po nadobudnutí účinnosti tohto rozhodnutia.
   2.   Oznámenia podľa článku 4 ods. 4 alebo žiadosti o udelenie predchádzajúceho súhlasu podľa článku 4 ods. 5 delegovaného nariadenia (EÚ) č. 604/2014 ECB založené na informáciách z roku 2014 sa výnimočne podávajú do 31. decembra 2015.
   3.   Súhlas vydaný ECB podľa článku 4 ods. 5 delegovaného nariadenia (EÚ) č. 604/2014 na základe týchto prechodných ustanovení sa vzťahuje na činnosť zamestnanca počas finančných rokov 2015 a 2016.
   Článok 12
   Nadobudnutie účinnosti
   Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskej únie.

      Vo Frankfurte nad Mohanom 20. novembra 2015

            Prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

      (3)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

      (4)  Delegované nariadenie Komisie (EÚ) č. 604/2014 zo 4. marca 2014, ktorým sa dopĺňa smernica Európskeho parlamentu a Rady 2013/36/EÚ, pokiaľ ide o regulačné technické predpisy so zreteľom na kvalitatívne a vhodné kvantitatívne kritériá na vymedzenie kategórií pracovníkov, ktorých profesionálne činnosti majú významný vplyv na rizikový profil inštitúcie (Ú. v. EÚ L 167, 6.6.2014, s. 30).

      (5)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).


title: Rozhodnutie Rady z 15. septembra 1986 o uzatvorení dodatočného protokolu k Dohode medzi Európskym hospodárskym spoločenstvom a Nórskym kráľovstvom po pristúpení Španielskeho kráľovstva a Portugalskej republiky k spoločenstvu

text:
Dôležité právne oznámenie

|

31986D0571

Úradný vestník L 337 , 29/11/1986 S. 0001 - 0001

		Rozhodnutie Radyz 15. septembra 1986o uzatvorení dodatočného protokolu k Dohode medzi Európskym hospodárskym spoločenstvom a Nórskym kráľovstvom po pristúpení Španielskeho kráľovstva a Portugalskej republiky k spoločenstvu(86/571/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na odporúčanie Komisie,keďže je potrebné schváliť dodatočný protokol k Dohode medzi Európskym hospodárskym spoločenstvom a Nórskym kráľovstvom [1] podpísanej v Bruseli 14. mája 1973, aby sa vzalo na vedomie pristúpenie Španielskeho kráľovstva a Portugalskej republiky k spoločenstvu,ROZHODLA TAKTO:Článok 1Dodatočný protokol k Dohode medzi Európskym hospodárskym spoločenstvom a Nórskym kráľovstvom po pristúpení Španielskeho kráľovstva a Portugalskej republiky k spoločenstvu sa týmto schvaľuje v mene spoločenstva.Text protokolu je pripojený k tomuto rozhodnutiu.Článok 2Predseda Rady uskutoční oznámenie na základe článku 18 protokolu [2].Článok 3Toto rozhodnutie nadobúda účinnosť deň nasledujúci po jeho uverejnení v Úradnom vestníku Európskych spoločenstiev.V Bruseli 15. septembra 1986Za RadupredsedaG. Howe[1] Ú. v. ES L 171, 27.6.1973, s. 2.[2] Dátum nadobudnutia účinnosti protokolu bude uverejnený v Úradnom vestníku Európskych spoločenstiev generálnym sekretariátom Rady.--------------------------------------------------


title: Rozhodnutie Rady 2013/351/SZBP z  2. júla 2013 , ktorým sa mení rozhodnutie 2011/426/SBZP, ktorým sa vymenúva osobitný zástupca Európskej únie v Bosne a Hercegovine

text:
               4.7.2013

               SK

               Úradný vestník Európskej únie

               L 185/7

         ROZHODNUTIE RADY 2013/351/SZBP
   z 2. júla 2013,
   ktorým sa mení rozhodnutie 2011/426/SBZP, ktorým sa vymenúva osobitný zástupca Európskej únie v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 8. júla 2011 prijala rozhodnutie 2011/426/SZBP (1), ktorým sa pán Peter SØRENSEN vymenúva za osobitného zástupcu Európskej únie (OZEÚ) v Bosne a Hercegovine. Mandát OZEÚ sa má skončiť 30. júna 2015.

               (2)

               Rozhodnutím 2011/426/SZBP zmeneným rozhodnutím 2012/330/SZBP (2) sa OZEÚ poskytla referenčná suma, ktorá sa vzťahuje na obdobie od 1. septembra 2011 do 30. júna 2013. Na obdobie od 1. júla 2013 do 30. júna 2014 by sa mala stanoviť nová referenčná suma.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

               (4)

               Rozhodnutie 2011/426/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 5 ods. 1 rozhodnutia 2011/426/SZBP sa dopĺňa tento pododsek:

      „Referenčná suma určená na úhradu výdavkov spojených s mandátom OZEÚ v období od 1. júla 2013 do 30. júna 2014 je 5 285 000 EUR.“.

   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2013.

      V Bruseli 2. júla 2013

            Za Radu

            predseda

         L. LINKEVIČIUS

      (1)  Ú. v. EÚ L 188, 19.7.2011, s. 30.

      (2)  Ú. v. EÚ L 165, 26.6.2012, s. 66.


title: 2013/381/EÚ: Rozhodnutie Rady z  9. júla 2013 , ktorým sa vymenúva nemecký člen Výboru regiónov

text:
               16.7.2013

               SK

               Úradný vestník Európskej únie

               L 193/21

         ROZHODNUTIE RADY
   z 9. júla 2013,
   ktorým sa vymenúva nemecký člen Výboru regiónov
   (2013/381/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Helmuta Maxa JAHNA, ktoré sa ukončí 22. júla, sa uvoľní miesto člena Výboru regiónov.

         PRIJALA TOTO ROZHODNUTIE:
   Článok 1
   Za člena Výboru regiónov na zvyšný čas funkčného obdobia, ktoré trvá do 25. januára 2015, sa s účinnosťou od 23. júla 2013 vymenúva:

               —

               pán Jörg DUPPRÉ, Landrat des Landkreises Südwestpfalz, Präsident des Deutschen Landkreistages.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 9. júla 2013

            Za Radu

            predseda

         R. ŠADŽIUS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady z 18. decembra 2006 , ktorým sa vymenúvajú členovia a náhradníci Poradného výboru pre vzdelávanie a odbornú prípravu v oblasti architektúry

text:
               28.12.2006

               SK

               Úradný vestník Európskej únie

               C 320/1

      ROZHODNUTIE RADY

   z 18. decembra 2006,
   ktorým sa vymenúvajú členovia a náhradníci Poradného výboru pre vzdelávanie a odbornú prípravu v oblasti architektúry
   (2006/C 320/01)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady č. 85/385/EHS z 10. júna 1985, ktorým sa zriaďuje Poradný výbor pre vzdelávanie a odbornú prípravu v oblasti architektúry, a najmä na jeho články 3 a 4, (1)

   berúc do úvahy, že podľa článku 3 uvedeného rozhodnutia sa uvedený výbor skladá z troch expertov z každého členského štátu a jedného náhradníka za každého z týchto expertov; že podľa článku 4 toho istého rozhodnutia funkčné obdobie týchto expertov a náhradníkov trvá tri roky a že pred uplynutím trojročného obdobia sa končí ich odstúpením, úmrtím alebo nahradením iným členom alebo náhradníkom; v takom prípade sa člen alebo náhradník vymenúva na zvyšný čas funkčného obdobia;
   berúc do úvahy, že Rada svojím rozhodnutím 2006/C 68/03 z 9. marca 2006
       (2) vymenovala členov a náhradníkov Poradného výboru pre vzdelávanie a odbornú prípravu v oblasti architektúry na obdobie troch rokov od dátumu svojho rozhodnutia;
   berúc do úvahy, že vlády siedmich členských štátov navrhli kandidátov na účely vymenovania alebo nahradenia členov a náhradníkov,
   ROZHODLA TAKTO:
   Jediný článok
   Za členov a náhradníkov Poradného výboru pre vzdelávanie a odbornú prípravu v oblasti architektúry sa na obdobie, ktoré začína dátumom tohto rozhodnutia a končí 9. marca 2009, vymenúvajú:
   A.   AKTÍVNI EXPERTI

               Krajina

               Členovia

               Náhradníci

               Česká republika

               Dalibor BORÁK

               Dánsko

               Bente BEDHOLM

               Henning THOMASEN

               Cyprus

               Themis THEMISTOCLEOUS

               Vassos CHRISTOU

               Luxembursko

               Marie-Hélène LUCAS

               Nico STEINMETZ

               Portugalsko

               Carlos da SILVA AFONSO

               Nuno da SILVA ARAÚJO SIMõES

         B.   EXPERTI UNIVERZITNÝCH VZDELÁVACÍCH INŠTITÚCIÍ ALEBO INŠTITÚCIÍ NA ROVNAKEJ ÚROVNI V OBLASTI ARCHITEKTÚRY

               Krajina

               Členovia

               Náhradníci

               Dánsko

               Sven FELDING

               Jørgen HAUBERG

               Luxembursko

               Jean TAGLIAFERRI

               Raymond HARSCH

               Portugalsko

               Mario Júlio TEIXEIRA KRUGER

               Manuel MENDES TAINHA

               Švédsko

               Hasse ERNERFELDT

         C.   EXPERTI PRÍSLUŠNÝCH ORGÁNOV ČLENSKÝCH ŠTÁTOV

               Krajina

               Členovia

               Náhradníci

               Česká republika

               Marie KOTRLÁ

               Dánsko

               Mikkel BUCHTER

               Mads FLYVHOLM

               Luxembursko

               Bernadette FRIEDERICI-CARABIN

               Elodie HOFMANN

               Slovensko

               Róbert PODHORSKÝ

      V Bruseli 18. decembra 2006

            Za Radu

            predseda

         J.-E. ENESTAM

      (1)  Ú. v. EÚ L 223, 21.8.2005, s. 26-27.

      (2)  Ú. v. EÚ C 68, 21.3.2006, s. 6-8.


title: Rozhodnutie európskej centrálnej banky zo 4. marca 2004 o prístupe verejnosti k dokumentom Európskej centrálnej banky (ECB/2004/3)

text:
Dôležité právne oznámenie

|

32004D0003(01)

Úradný vestník L 080 , 18/03/2004 S. 0042 - 0044

		Rozhodnutie európskej centrálnej bankyzo 4. marca 2004o prístupe verejnosti k dokumentom Európskej centrálnej banky(ECB/2004/3)(2004/258/ES)RIADIACA RADA EURÓPSKEJ CENTRÁLNEJ BANKY,so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 123,so zreteľom na rokovací poriadok Európskej centrálnej banky [1], a najmä na jeho článok 23,keďže:(1) Druhý pododsek článku 1 Zmluvy o Európskej únii zakotvuje koncepciu otvorenosti konštatujúc, že zmluva predstavuje novú etapu v procese utvárania čoraz užšieho spojenectva medzi národmi Európy, v ktorom sa rozhodnutia prijímajú čo najotvorenejším spôsobom a čo najbližšie k občanovi. Otvorenosť zvyšuje legitímnosť, efektívnosť a zodpovednosť administratívy, čím sa posilňujú princípy demokracie.(2) Európsky parlament, Rada a Komisia vyzývajú v spoločnom vyhlásení [2] k nariadeniu Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie [3] ostatné orgány a inštitúcie Únie, aby prijali interné pravidlá prístupu verejnosti k dokumentom, ktoré zohľadnia princípy a obmedzenia stanovené týmto nariadením. Režim prístupu verejnosti k dokumentom ECB, ako sa ustanovuje v rozhodnutí ECB/1998/12 z 3. novembra 1998, ktoré sa týka prístupu verejnosti k dokumentácii a archívom Európskej centrálnej banky [4], by sa mal podľa toho upraviť.(3) K dokumentom ECB by sa mal poskytnúť širší prístup, pričom sa zároveň chráni nezávislosť ECB a národných centrálnych bánk (NCB) v súlade s článkom 108 Zmluvy a článkom 7 štatútu, ako aj dôvernosť určitých záležitostí špecifických pre výkon úloh ECB. Na zabezpečenie efektívnosti jej rozhodovacieho procesu, vrátane interných porád a príprav, sú rokovania na zasadnutiach orgánov ECB s rozhodovacími právomocami dôverné, pokiaľ príslušný orgán nerozhodne, že výsledok jeho rokovania sa zverejní.(4) Niektoré verejné a súkromné záujmy by sa však mali chrániť prostredníctvom výnimiek. Okrem toho musí ECB chrániť integritu eurobankoviek ako platobných prostriedkov vrátane, a to bez obmedzenia, ochranných prvkov proti falšovaniu, technických výrobných špecifikácií, fyzickej bezpečnosti zásob a prepravy eurobankoviek.(5) Národné centrálne banky by sa mali poradiť s ECB v prípadoch, keď vybavujú žiadosti o dokumenty ECB, ktoré sú v ich držbe, aby sa zabezpečilo úplné uplatňovanie tohto rozhodnutia, okrem prípadov, keď je zrejmé, či dokument môže alebo nemôže byť zverejnený.(6) Na dosiahnutie väčšej otvorenosti by ECB mala umožniť prístup nielen k dokumentom, ktoré ECB vypracovala, ale aj k dokumentom, ktoré ECB prijala, pričom by sa zároveň malo zachovávať právo dotknutých tretích osôb vyjadriť sa k prístupu k dokumentom pochádzajúcim od týchto osôb.(7) ECB by mala uplatňovať dvojstupňové konanie, aby sa zabezpečilo dodržiavanie dobrej administratívnej praxe,ROZHODLA TAKTO:Článok 1ÚčelÚčelom tohto rozhodnutia je vymedziť podmienky a obmedzenia, za ktorých ECB poskytuje verejnosti prístup k dokumentom ECB, a podporovať dobrú administratívnu prax v prístupe verejnosti k takýmto dokumentom.Článok 2Oprávnené osoby a rozsah pôsobnosti1. Každý občan únie a každá fyzická alebo právnická osoba s bydliskom alebo so sídlom v niektorom členskom štáte má právo na prístup k dokumentom ECB s výhradou podmienok a obmedzení vymedzených v tomto rozhodnutí.2. S výhradou tých istých podmienok a obmedzení môže ECB umožniť prístup k dokumentom ECB ktorejkoľvek fyzickej alebo právnickej osobe, ktorá nemá bydlisko alebo sídlo v niektorom členskom štáte.3. Týmto rozhodnutím nie sú dotknuté práva na prístup verejnosti k dokumentom ECB, ktoré by mohli vyplývať z dokumentov medzinárodného práva alebo z právnych predpisov, ktoré ich vykonávajú.Článok 3Vymedzenie pojmovNa účely tohto rozhodnutia sa:a) "dokumentom" a "dokumentom ECB" rozumie akýkoľvek obsah bez ohľadu na jeho médium (napísaný na papieri, uložený v elektronickej forme alebo ako zvukový, vizuálny alebo audiovizuálny záznam), ktorý ECB vypracuje alebo drží a ktorý sa týka jej politiky, činnosti alebo rozhodnutí, ako aj dokumentov pochádzajúcich od Európskeho menového inštitútu (EMI) a od Výboru guvernérov centrálnych bánk členských štátov Európskeho hospodárskeho spoločenstva (Výbor guvernérov);b) "treťou osobou" rozumie akákoľvek fyzická alebo právnická osoba alebo akýkoľvek subjekt mimo ECB.Článok 4Výnimky1. ECB odmietne prístup k dokumentu v prípade, ak by sa jeho zverejnením porušila ochrana:a) verejného záujmu týkajúceho sa:- dôvernosti zasadnutí orgánov ECB s rozhodovacími právomocami,- finančnej, menovej alebo hospodárskej politiky spoločenstva alebo niektorého členského štátu,- finančných prostriedkov ECB alebo národných centrálnych bánk,- ochrany integrity eurobankoviek,- verejnej bezpečnosti,- medzinárodných finančných, menových alebo hospodárskych vzťahov;b) súkromia a integrity jednotlivca, predovšetkým v súlade s právnymi predpismi spoločenstva týkajúcimi sa ochrany osobných údajov;c) dôvernosti informácií, ktorá je predmetom ochrany podľa práva spoločenstva.2. ECB odmietne prístup k dokumentu v prípade, ak by sa jeho zverejnením porušila ochrana:- obchodných záujmov fyzickej alebo právnickej osoby vrátane duševného vlastníctva,- súdneho konania a právneho poradenstva,- účelu inšpekcií, vyšetrovania a kontroly,pokiaľ nepreváži verejný záujem na jeho zverejnení.3. Prístup k dokumentu, ktorý obsahuje stanoviská pre vnútornú potrebu, ktoré sú súčasťou rokovaní a predbežných porád v rámci ECB alebo s národnými centrálnymi bankami, sa odmietne aj po prijatí rozhodnutia, pokiaľ nepreváži verejný záujem na jeho zverejnení.4. Pokiaľ ide o dokumenty tretej osoby a nie je zrejmé, či dokument môže alebo nemôže byť zverejnený, ECB sa poradí s dotknutou treťou osobou s cieľom posúdiť, či sa môže uplatniť výnimka podľa tohto článku.5. Ak sa ktorákoľvek z výnimiek vzťahuje iba na niektoré časti požadovaného dokumentu, zostávajúce časti sa zverejnia.6. Výnimky stanovené v tomto článku sa vzťahujú iba na obdobie, počas ktorého je ochrana odôvodnená na základe obsahu daného dokumentu. Výnimky môžu platiť najviac na obdobie 30 rokov, pokiaľ Riadiaca rada ECB výslovne neustanoví inak. V prípade dokumentov, na ktoré sa vzťahujú výnimky, ktoré sa týkajú súkromia alebo obchodných záujmov, výnimky môžu platiť aj po uplynutí tohto obdobia.Článok 5Dokumenty v národných centrálnych bankáchPokiaľ nie je zrejmé, či dokument môže alebo nemôže byť zverejnený, národná centrálna banka môže sprístupniť dokumenty, ktoré má v držbe a ktoré vypracovala ECB, ako aj dokumenty pochádzajúce od EMI alebo od Výboru guvernérov, iba po predchádzajúcej porade s ECB týkajúcej sa rozsahu prístupu.Národná centrálna banka môže prípadne postúpiť túto žiadosť ECB.Článok 6Žiadosti1. Žiadosť o prístup k dokumentu sa podáva Európskej centrálnej banke [5] akoukoľvek písomnou formou vrátane elektronickej formy v jednom z úradných jazykov Únie a spôsobom dostatočne presným na to, aby ECB mohla dokument identifikovať. Žiadateľ nie je povinný uviesť dôvody svojej žiadosti.2. Ak žiadosť nie je dostatočne presná, ECB požiada žiadateľa, aby žiadosť spresnil a žiadateľovi pri tom pomôže.3. V prípade žiadosti týkajúcej sa veľmi dlhého dokumentu alebo veľkého počtu dokumentov sa ECB môže so žiadateľom neformálne poradiť s cieľom nájsť vhodné riešenie.Článok 7Vybavovanie prvých žiadostí1. Žiadosť o prístup k dokumentu sa vybavuje bezodkladne. Žiadateľovi sa pošle potvrdenie o jej prijatí. Do 20 pracovných dní od prijatia žiadosti alebo od prijatia spresnenia požadovaného v súlade s článkom 6 ods. 2 generálny riaditeľ sekretariátu a jazykových služieb ECB buď umožní prístup k požadovanému dokumentu a zabezpečí prístup v súlade s článkom 9, alebo v písomnej odpovedi uvedie dôvody úplného alebo čiastočného zamietnutia žiadosti a informuje žiadateľa o jeho práve podať opakovanú žiadosť v súlade s odsekom 2.2. V prípade úplného alebo čiastočného zamietnutia žiadosti môže žiadateľ do 20 pracovných dní od prijatia odpovede ECB podať opakovanú žiadosť, v ktorej požiada Výkonnú radu ECB o prehodnotenie tohto stanoviska. Okrem toho je žiadateľ oprávnený podať opakovanú žiadosť, ak sa ECB nepodarí odpovedať v rámci stanovenej lehoty 20 pracovných dní na vybavenie prvej žiadosti.V o výnimočných prípadoch, napríklad v prípade žiadosti týkajúcej sa veľmi dlhého dokumentu alebo veľkého počtu dokumentov alebo ak je potrebná porada s treťou osobou, môže ECB predĺžiť lehotu stanovenú v odseku 1 o 20 pracovných dní pod podmienkou, že žiadateľovi sa táto skutočnosť vopred oznámi a poskytne sa mu podrobné odôvodnenie.4. Odsek 1 sa neuplatňuje v prípade neprimeraných alebo bezdôvodných žiadostí, najmä ak sa tieto žiadosti opakujú.Článok 8Vybavovanie opakovaných žiadostí1. Opakovaná žiadosť sa vybavuje bezodkladne. Do 20 pracovných dní od prijatia takejto žiadosti Výkonná rada buď umožní prístup k požadovanému dokumentu a zabezpečí prístup v súlade s článkom 9, alebo v písomnej odpovedi uvedie dôvody úplného alebo čiastočného zamietnutia žiadosti. V prípade úplného alebo čiastočného zamietnutia žiadosti ECB informuje žiadateľa o opravných prostriedkoch, ktoré má žiadateľ k dispozícii v súlade s článkami 230 a 195 Zmluvy.2. Vo výnimočných prípadoch, napríklad v prípade žiadosti týkajúcej sa veľmi dlhého dokumentu alebo veľkého počtu dokumentov, môže ECB predĺžiť lehotu stanovenú v odseku 1 o 20 pracovných dní pod podmienkou, že žiadateľovi sa táto skutočnosť vopred oznámi a poskytne sa mu podrobné odôvodnenie.3. Ak sa ECB nepodarí odpovedať v stanovenej lehote, považuje sa to za zápornú odpoveď a žiadateľ je oprávnený na základe článkov 230 a 195 Zmluvy začať súdne konanie alebo podať sťažnosť Európskemu ombudsmanovi.Článok 9Prístup po podaní žiadosti1. Žiadatelia môžu nahliadnuť do dokumentov, ku ktorým im ECB umožnila prístup, buď v priestoroch ECB, alebo obdržia ich kópiu, vrátane elektronickej kópie, ak je táto dostupná. Náklady na vyhotovenie a zaslanie kópií sa môžu vyúčtovať žiadateľovi. Tento poplatok nesmie prekročiť skutočné náklady na vyhotovenie a zaslanie kópií. Nahliadnutie na mieste, kópie v menšom množstve ako 20 strán formátu A4 a priamy prístup v elektronickej forme sú bezplatné.2. Ak už ECB dokument zverejnila a tento dokument je ľahko prístupný, ECB môže splniť svoju povinnosť umožniť prístup k takémuto dokumentu tým, že žiadateľa informuje o tom, ako môže požadovaný dokument získať.3. Dokumenty sa poskytujú v existujúcej verzii a formáte (vrátane elektronickej formy alebo iného alternatívneho formátu) podľa požiadaviek žiadateľa.Článok 10Rozmnožovanie dokumentov1. Dokumenty sprístupnené v súlade s týmto rozhodnutím sa nesmú rozmnožovať alebo využívať na obchodné účely bez predchádzajúceho výslovného povolenia ECB. ECB môže odoprieť takéto povolenie bez uvedenia dôvodov.2. Týmto rozhodnutím nie sú dotknuté existujúce predpisy o autorských právach, ktoré môžu obmedzovať právo tretej osoby na rozmnožovanie alebo využívanie sprístupnených dokumentov.Článok 11Záverečné ustanoveniaToto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.Rozhodnutie ECB/1998/12 sa zrušuje.Vo Frankfurte nad Mohanom 4. marca 2004Prezident ECBJean-Claude Trichet[1] Rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky. Ú. v. ES L 80, 18.3.2004, s. 33.[2] Ú. v. ES L 173, 27.6.2001, s. 5.[3] Ú. v. ES L 145, 31.5.2001, s. 43.[4] Ú. v. ES L 110, 28.4.1999, s. 30.[5] Adresa: European Central Bank, Secretariat Division, Kaiserstrasse 29, D-60311 Frankfurt am Main. Fax: +49 (69) 13446170. E-mail: ecb.secretariat@ecb.int.--------------------------------------------------


title: 2011/283/EÚ: Rozhodnutie Rady z  12. apríla 2011 o uzavretí protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, o rámcovej dohode medzi Európskou úniou a Moldavskou republikou o všeobecných zásadách účasti Moldavskej republiky na programoch Únie

text:
               18.5.2011

               SK

               Úradný vestník Európskej únie

               L 131/1

         ROZHODNUTIE RADY
   z 12. apríla 2011
   o uzavretí protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, o rámcovej dohode medzi Európskou úniou a Moldavskou republikou o všeobecných zásadách účasti Moldavskej republiky na programoch Únie
   (2011/283/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 114, 168, 169, 172, článok 173 ods. 3 a články 188 a 192 v spojení s článkom 218 ods. 6 písm. a), článkom 218 ods. 7 a článkom 218 ods. 8 druhým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, o rámcovej dohode medzi Európskou úniou a Moldavskou republikou o všeobecných zásadách účasti Moldavskej republiky na programoch Únie (2) (ďalej len „protokol“) bol podpísaný v mene Únie 30. septembra 2010.

               (2)

               Protokol by sa mal uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, o rámcovej dohode medzi Európskou úniou a Moldavskou republikou o všeobecných zásadách účasti Moldavskej republiky na programoch Únie.
   Článok 2
   Predseda Rady vykoná v mene Únie oznámenie podľa článku 10 protokolu.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 12. apríla 2011

            Za Radu

            predsedníčka

         C. ASHTON

      (1)  Súhlas z 24. novembra 2010.

      (2)  Ú. v. EÚ L 14, 19.1.2011, s. 2.